stanford-oval/wikipedia huggingface dataset:
Luettelo Tampereen Pyrinnössä pelanneista koripalloilijoista (naiset)
R

| Pelaaja | Kans> .Kans. | Vuodet> Ensimm. | Vuodet> Viim. | Ottelut | Pisteet yht> .Pisteet yht. | Palkinnot joukkueessa pelaajana |  |
| --- | --- | --- | --- | --- | --- | --- | --- |
| Helena Railo |  | 1953 | 1958 |  |  | ● 4×Suomen mestaruus (1953, 1955, 1957, 1958),    SM-hopea (1956), SM-pronssi (1954) |  |
| Satu Raimesalo |  | 2004 | 2005 | 27 | 129 |  |  |
| Mirjami Rajala |  | 1954 | 1960 |  |  | ● 3×Suomen mestaruus (1955, 1957, 1958),    2×SM-hopea (1956, 1959), 2×SM-pronssi (1954, 1960) |  |
| Jana Rediger |  | 2005 | 2006 | 19 | 320 |  |  |
| Raili Reinola |  | 1956 | 1956 |  |  | ● SM-hopea (1956) |  |
| Saara Riihelä (Poussa) |  | 1997 | 1998 | 34 | 283 |  |  |
| Anna Riisiö |  | 2004 | 2005 | 24 | 84 |  |  |
| Heli Roukanoja |  | 1993 | 1996 | 35 | 722 | ● Naisten SM-sarjan vuoden tulokas (1994) |  |
S

| Pelaaja | Kans> .Kans. | Vuodet> Ensimm. | Vuodet> Viim. | Ottelut | Pisteet yht> .Pisteet yht. | Palkinnot joukkueessa pelaajana |  |
| --- | --- | --- | --- | --- | --- | --- | --- |
| Satu Saarteinen |  | 1982 | 1988 | 114 | 1678 | ● 3×Suomen mestaruus (1983, 1984, 1986) ● Suomen cup (1983) |  |
Ella Salminen: 
| Salme Salminen |  | 1950 | 1950 |  |  | ● Suomen mestaruus (1950) |  |
| Jessica Schroll |  | 2014 | 2015 | 25 | 455 |  |  |
| Marjo Siltaloppi |  | 1994 | 1996 | 41 | 59 |  |  |
| Jaana Sintonen |  | 1994 | 1996 | 64 | 1467 |  |  |
Salla Skön: 
| Johanna Solja |  | 1998 | 1998 | 8 | 19 |  |  |
| Johanna Soppela |  | 2014 | 2016 | 42 | 195 |  |  |
| Mari Summanen |  | 2004 | 2006 | 53 | 322 |  |  |
Noora Suomilammi:
T

| Pelaaja | Kans> .Kans. | Vuodet> Ensimm. | Vuodet> Viim. | Ottelut | Pisteet yht> .Pisteet yht. | Palkinnot joukkueessa pelaajana |  |
| --- | --- | --- | --- | --- | --- | --- | --- |
| Adrianne Thomas |  | 2015 | 2015 | 9 | 81 |  |  |
| Marjo Tiiva |  | 1982 | 1991 | 140 | 150 | ● 3×Suomen mestaruus (1983, 1984, 1986) |  |
| Tuulia Timo |  | 2014 | 2015 | 26 | 39 |  |  |
| Lotta Toivonen (Koskela) |  | 1993 | 1998 | 115 | 434 |  |  |
Reetta-Sofia Tulkki: 
| Eila Tähtinen |  | 1953 | 1959 |  |  | ● 4×Suomen mestaruus (1953, 1955, 1957, 1958),    2×SM-hopea (1956, 1959), SM-pronssi (1954) |  |
| Maire Tähtinen |  | 1953 | 1959 |  |  | ● 4×Suomen mestaruus (1953, 1955, 1957, 1958),    2×SM-hopea (1956, 1959), SM-pronssi (1954) |  |
U

| Pelaaja | Kans> .Kans. | Vuodet> Ensimm. | Vuodet> Viim. | Ottelut | Pisteet yht> .Pisteet yht. | Palkinnot joukkueessa pelaajana |  |
| --- | --- | --- | --- | --- | --- | --- | --- |
| Tuula Urrila |  | 1993 | 1996 | 29 | 76 |  |  |
| Katriina Uusitalo |  | 1982 | 1985 | 50 | 433 | ● 2×Suomen mestaruus (1983, 1984) ● Suomen cup (1983) |  |
V

| Pelaaja | Kans> .Kans. | Vuodet> Ensimm. | Vuodet> Viim. | Ottelut | Pisteet yht> .Pisteet yht. | Palkinnot joukkueessa pelaajana |  |
| --- | --- | --- | --- | --- | --- | --- | --- |
| Aila Varla |  | 1954 | 1954 |  |  | ● SM-pronssi (1954) |  |
| Katariina Venho |  | 2014 | 2015 | 25 | 14 |  |  |
| Reija Vesa# |  | 1982 | 1987 | 116 | 2317 | ● 3×Suomen mestaruus (1983, 1984, 1986) ● Suomen cup (1983) |  |
| Maija-Liisa Vihervaara |  | 1955 | 1956 |  |  | ● Suomen mestaruus (1955), SM-hopea (1956) |  |
| Sanna Viitanen |  | 1987 | 1991 | 40 | 57 |  |  |
| Kaija Vähätupa |  | 1958 | 1960 |  |  | ● Suomen mestaruus (1958),    SM-hopea (1959), SM-pronssi (1960) |  |
| Marja-Liisa Vähätupa |  | 1957 | 1960 |  |  | ● 2×Suomen mestaruus (1957, 1958),    SM-hopea (1959), SM-pronssi (1960) |  |
| Veera Välimaa |  | 2014 | 2015 | 25 | 142 |  |  |
W

| Pelaaja | Kans> .Kans. | Vuodet> Ensimm. | Vuodet> Viim. | Ottelut | Pisteet yht> .Pisteet yht. | Palkinnot joukkueessa pelaajana |  |
| --- | --- | --- | --- | --- | --- | --- | --- |
| DeVonda Williams |  | 2004 | 2004 | 14 | 144 |  |  |
| Mollie Williams |  | 2015 |  | 10 | 153 |  |  |
| Nashika Williams |  | 2014 | 2014 | 6 | 54 |  |  |
Y

| Pelaaja | Kans> .Kans. | Vuodet> Ensimm. | Vuodet> Viim. | Ottelut | Pisteet yht> .Pisteet yht. | Palkinnot joukkueessa pelaajana |  |
| --- | --- | --- | --- | --- | --- | --- | --- |
| Jennifer Youngblood |  | 2005 | 2005 | 14 | 213 |  |  |
Ä

| Pelaaja | Kans> .Kans. | Vuodet> Ensimm. | Vuodet> Viim. | Ottelut | Pisteet yht> .Pisteet yht. | Palkinnot joukkueessa pelaajana |  |
| --- | --- | --- | --- | --- | --- | --- | --- |
| Heta Äijänen |  | 2014 | 2016 | 41 | 108 |  |  |
Ilona Äijänen:
Maasilinna

| Maasilinna> vir. Maasilinn |
| --- | --- |
 Maasin ritarilinnan pääsisäänkäynti v. 2008
Osoite:  Maasin kylä, Saarenmaan kunta, Saarenmaan maankunta
Sijainti:  Saarenmaa, Viro
Rakennustyyppi:  pienimuotoisen konventti- ja kastellirakennuksen yhdistelmä
Valmistumisvuosi:  1300–1400 luvulla +1400–1500 luvulla (laajennus ja vallihauta)
Purkuvuosi:  1576
Rakennuttaja:  Ritarikunnan maamestari Buskhardt von Dreileben
Omistaja:  Liivinmaan ritarikunta vuoteen 1562  t. 1564 Tanskan kuningaskunta vuoteen 1576 Ruotsi vuosina 1568 ja 1575 Saarenmaan kunta alk. 01.10.2018
Runkorakenne:  paasi- e. kalkkikiviä
  Maasilinna 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Maasilinna tai Maasin ritarikunnan linna (vir. Maasi ordulinnus, alasaksaksi Sonenborch tai Zonenburgin), Soneborg, alkuperäisessä muodossa Szoneborch, myös Soneburg tai Sonnenburg eli rangaistus- taikka hyvityslinna oli keskiaikainen Liivinmaan ritarikunnan hallintokeskus-, voudin asuinpaikka- sekä puolustus- ja rajaLinnoitus että ritarilinna Väike väin-salmen rannalla Maasin kylässä, Saarenmaan maakunnassa, Virossa.
Maasilinnan eli Soneburgin rakentaminen alkoi vuonna 1345 ja tieto sen muinaisen ritarilinnan rakentamisvaiheista on erittäin pinnallista. Samalla Maasilinna on yksi harvoista linnoituksista Virossa, jonka sekä rakennusajankohta että tuhohistoria tiedetään melko hyvin. Maasilinna liittyy Viron tärkeisiin historiallisiin tapahtumiin ja tuhoista selvinneestä 8 metrin seinästä on tullut monumentaalinen rakennusmuistomerkki. Linnan rauniot vallisarvineen ja -hautoineen kuuluvat Viron kansalliseen kulttuurimonumenttien rekisteriin 23.02.1999 lähtien.
Linnan nimi ja raunioiden sijainti

Maasin ritarilinnan raunioiden alue sijaitsee Koillis-Saarenmaalla Orissaaren pienkauppalasta 2 merimailia eli 3,7 kilometriä luoteeseen Väike väin-salmen umpeenkasvun poukaman kulmassa. Aikoinaan tähän virtasi Maasijoki ja joen suulla oikealla rannalla kohoavaa tasankoa kutsuttiin Maapean saareksi tai sarveksi, josta ulkomaalaissyntyperää vaikuttajien kirjoittamana tuli Masik (saksankielisestä Masik, v. 1592 Masick) niminen paikkakunta. K–kirjaimesta saksankielisen nimen lopussa ei voida tietää, johtuuko se viron kielestä. Kronikassa ylängön nimeksi on kirjattu Mapenzar. Masik tai vanhalla paikallisella kielellä "maasikk" tarkoittaa maanurkkausta tai pitkälleulottumaa. Mapenzar viittaa paikkaan, johon Maasilinn (Soneborgi) rakennettiin vuoden 1345 jälkeen, joka edelleen pidetään Maasaaren (Mā-sāre-linn) linnana. Maasilinnan virallinen nimi Soneburg esiintyy alkuperäisessä muodossaan Szoneborch v. 1458. Joissakin lähteissä se on kirjoitettu Sonneburg tai Sühneburg eli parannuksen linnoitus.
Vuoteen 2017 saakka tämä Kuressaaren kaupungista noin 55 kilometrin päässä Lahekülan alueella oleva raunioitunut ritarikunnan linna kuului entiseen Orissaaren kuntaan.
Luxemburgin NUTS-aluejako

Luxemburgin NUTS-aluejako on kolmetasoinen kansainvälisiin tilastointitarkoituksiin kehitetty aluejako. Kaikilla kolmella NUTS-tasolla Luxemburg jakautuu vain yhteen yksikköön.
| Taso | Hallinnollinen yksikkö | # |
| --- | --- | --- |
| NUTS 1 | — | 1 |
| NUTS 2 | — | 1 |
| NUTS 3 | — | 1 |
Paikalliset hallinnolliset yksiköt

NUTS-tasojen rinnalla Luxemburgissa on myös kaksi hallinnollisen yksikön (LAU) tasoa:
| Taso | Hallinnollinen yksikkö | # |
| --- | --- | --- |
| LAU 1 | Luxemburgin kantonit | 13 |
| LAU 2 | Luxemburgin kunnat | 116 |
Malcolm Marx

| Malcolm Marx |
| --- | --- |

Henkilötiedot
Syntynyt: 13. heinäkuuta 1994 Germiston, Etelä-Afrikka
Kansalaisuus:   Etelä-Afrikka
Uran tiedot
Pituus:  188 cm
Paino:  114 kg
Seura:   Lions (2014–)
 Tietolaatikko päivitetty 10. huhtikuuta 2019 
Malcolm Justin Marx (s. 13. heinäkuuta 1994 Germiston) on eteläafrikkalainen rugby union -pelaaja, pelipaikaltaan hooker. Hän edustaa monikansallisessa Super Rugby -liigassa pelaavaa Lionsia.
Vuonna 2017 Marx valittiin Etelä-Afrikassa sekä vuoden rugbypelaajaksi että vuoden nuoreksi rugbypelaajaksi. Jälkimmäisen palkinnon hän oli voittanut myös vuotta aiemmin. Kaudella 2017 Marx palkittiin lisäksi Super Rugby -kauden arvokkaimpana pelaajana, vuoden pelaajana, kannattajien vuoden pelaajana ja pelaajien vuoden pelaajana.
Marx debytoi Etelä-Afrikan maajoukkueessa syyskuussa 2016. Maaliskuuhun 2019 mennessä hän on pelannut kaikkiaan 23 test-maaottelua.
Madawaska Valley

| Madawaska Valley |
| --- | --- |
 Barry's Bayn entinen rautatieasema
 Madawaska Valley
 Koordinaatit: 45°30′N, 77°40′W 
Valtio:  Kanada
Provinssi:  Ontario
Aluekunta:  Renfrew
Hallinto:  
 – Hallinnon tyyppi:  Kunta
 – Pormestari:  Kim Love
Pinta-ala:  
 – Kokonaispinta-ala:  670,1 km²
Väkiluku (2006):  4 381
 – Väestötiheys:  6,5 as./km²
 
 www.madawaskavalley.on.ca 
Infobox OKVirheellinen NIMI-arvo: 
Madawaska Valley on kunta Renfrew aluekunnassa Ontariossa, Kanadassa.
Kunnan asukasluku vuoden 2006 väestönlaskennassa oli 4 381. Madawaska Valleyn kolme asutuskeskusta ovat Barry's Bay, Combermere ja Wilno. Pinta-alaltaan kunta on 670,11 km².
Aiheesta muualla

Madawaska Valleyn kotisivut (englanniksi)
Luxemburgin alle 20-vuotiaiden jääkiekkomaajoukkue

Luxemburgin alle 20-vuotiaiden jääkiekkomaajoukkue edustaa Luxemburgia jääkiekossa nuorten kansainvälisissä otteluissa, muun muassa maailmanmestaruuskilpailuissa.
Sijoitukset maailmanmestaruuskilpailuissa

2002 – 3. divisioonan karsinnat; 2.
2003 – 3. divisioona; 5.
2024 – 3. divisioona, B-lohko; 2.
Marilyn Cotlow

Marilyn Cotlow vuonna 1952.
Marilyn Cotlow (s. 10. tammikuuta 1924 Minneapolis) on yhdysvaltalainen oopperalaulaja, äänialaltaan sopraano.
Cotlow varttui Los Angelesissa ja opiskeli Hans Clemensin johdolla. Hän lauloi länsirannikon oopperayhtiöissä ennen muuttamistaan New Yorkiin vuonna 1946. Hän loi Lucyn roolin Gian Carlo Menottin Puhelimessa vuonna 1947 ja tulkitsi Philenen roolin Metropolitan-oopperan Mignon-tuotannossa 1948. Lyhyen Euroopan-uran jälkeen Cotlow opetti laulamista Peabody Institutessa. Lisäksi hän toimi opetustehtävissä Michiganin yliopistossa ja Amerikan katolisessa yliopistossa.
Cotlow oli mukana levyttämässä Menottin oopperaa Puhelin.
Ma'a Nonu

| Ma'a Nonu |
| --- | --- |
 Ma'a Nonu vuonna 2011
Henkilötiedot
Syntynyt: 21. toukokuuta 1982 (ikä 42) Wellington, Uusi-Seelanti
Kansalaisuus:   Uusi-Seelanti
Uran tiedot
Lempinimi:  Rock
Pituus:  182 cm
Laji:  rugby union
Seura:  Hurricanes (2003–2011, 2015) Blues (2012, 2014) Highlanders (2013) RC Toulonnais (2015–)
Saavutukset
Voitot:  maailmanmestaruus 2011 ja 2015
 Tietolaatikko päivitetty 24. toukokuuta 2016 
Ma'a Allan Nonu (s. 21. toukokuuta 1982 Wellington, Uusi-Seelanti) on uusiseelantilainen ammattilaisrugbypelaaja. Nonu on pelannut Uuden-Seelannin rugbymaajoukkueessa, voittaen maailmanmestaruuskisoista kultaa vuosina 2011 ja 2015.
Ura

Nonu aloitti ammattilaisuransa vuonna 2002 pelaamalla Wellington Lionsien riveissä. Vuonna 2003 hän debytoi Hurricanesin Super Rugby -joukkueessa.
Vuonna 2015 Nonu siirtyi pelaamaan Ranskaan RC Toulonin riveihin kahden vuoden sopimuksella. Samalla hän ilmoitti, ettei enää edusta Uuden-Seelannin maajoukkuetta tulevissa kisoissa.
Ura > Maajoukkue

Nonu pelasi ensimmäinen ottelunsa maajoukkueessa 14. kesäkuuta 2003. Yhteensä pelattuja pelejä kertyi vuosien 2003–2015 aikana 104, joista mainittavimpia ovat vuosien 2011 ja 2015 maailmanmestaruudet. Vuonna 2004 hän pelasi ensimmäistä kertaa myös Uuden-Seelannin rugby-7 -joukkueessa.
Madchild

| Madchild |
| --- | --- |

Henkilötiedot
Syntynyt: 21. lokakuuta 1975
Muusikko
Taiteilijanimi:  Madchild 
Aktiivisena:  1993-
Tyylilajit:  hip hop, alternative hip hop, hardcore hip hop,
Yhtyeet:  Swollen Members
Levy-yhtiöt:  Suburban Noize Records, Battle Axe Warriors
  [ Muokkaa Wikidatassa ] [ ohje ]  
Madchild (oikealta nimeltään Shane Bunting, s. 21. lokakuuta 1975) on kanadalainen Vancouverista kotoisin oleva hip hop -artisti. Hänen ensimmäinen sooloalbuminsa julkaistiin 1995 nimeltään "Clausterphobic EP". Vasta 2009 Madchild julkaisi uuden EP:n nimeltä "Madchild EP". Madchild kuuluu myös Swollen Members-yhtyeeseen rap-artisti Prevailin kanssa.
Hän käytti 3 vuoden ajan OxyContin nimistä morfiinijohdannaista kipulääkettä huumaustarkoitukseen ja on väittänyt käyttäneensä 3 miljoonaa dollaria huumeisiin elämänsä rankimpina vuosina. Artisti on sittemmin raitistunut ja monet hänen sanoituksistaan kertovat päihderiippuvuuden raadollisuudesta ja sen voittamisen vaikeudesta.[lähde? ]
Vuonna 2011 häneltä evättiin pääsy Yhdysvaltoihin, koska viranomaiset luulivat tätä Helvetin Enkelit -moottoripyöräkerhon jäseneksi hänen tatuoitujen kasvojensa vuoksi. Bunting perusti itse BattleAxe Warriors ryhmittymän. Madchild on tehnyt yhteistyötä useiden eri rap-artistien kanssa, esimerkiksi Snak The Ripperin, Indeliblen sekä Yak Dollazin kanssa.[lähde? ]
Madchildin sanoituksissa ja visuaalisessa tyylissä yhdistellään usein mustan huumorin keinoin populaarikulttuurista ammentavia, usein fantasia ja kauhuvaikutteisia tekstejä arkipäivän ongelmista kertoviin tarinoihin. Artistille on muodostunut vuosien saatossa myös taustojen suhteen tunnusomainen äänimaailma, jossa yhdistyvät usein vaikutteet mm. 90-luvun hiphopista, elektronisesta musiikista ja vanhojen toiminta ja piirroselokuvien soundtrackeista.[lähde? ]
Madchild on taustaltaan puoliksi puolalainen.
Aiheesta muualla

Madchild Myspacessa (englanniksi)
Music Pusher
VK
Luottoluokitus

S&P Global Ratingsin Euroopan maiden luottoluokitus.
  AAA
  AA
  A
  BBB
  BB
  B
  CCC
  CC
  C
  D
  ei luokitusta
Luottoluokitus on arvio velallisen, esimerkiksi valtioiden, kuntien tai yritysten, kyvystä selviytyä taloudellisista velvoitteistaan, toisin sanoen luokittaja pyrkii ilmoittamaan suhteellisen todennäköisyyden, joka yrityksellä on joutua maksukyvyttömyystilaan.
Luottoluokitus voi vaikuttaa yrityksen lainaaman rahan hintaan riippuen luotonantajien ja velallisen välisestä suhteesta ja informaation määrästä. Yleensä saman luokittajan heikompi luokitus edellyttäisi korkeampaa korkoa kuin parempi luokitus.
Luottoluokitus voi olla julkinen tai ei-julkinen. Julkinen luottoluokitus palvelee yleensä velallisen tai velkakirjojen liikkeeseenlaskijoiden tarpeita helpottamalla velkakirjojen vertailukelpoisuutta sekä tarjoamalla luottokelpoisuuden seurannan laajalle sijoittavalle yleisölle. Julkinen luokitus on tarkoitettu sijoituspäätösten taustainformaatioksi. Julkisia luokituksia käytetään usein rahoitussopimusten ja rahoitusalan vakioehdoissa ja myös lainsäädännössä. Tavallisessa kielenkäytössä luottoluokituksella tarkoitetaan usein yleisölle annettavia julkisia luottoluokituksia. Julkinen luottoluokitus on vain suuremmilla yrityksillä, pienempien luottokelpoisuuden arvioi erikseen kukin lainanantaja. Luottoriskin kanssa korreloivat kannattavuus, nettovelkaantumisaste ja omavaraisuusaste.
Ei-julkinen luottoluokitus palvelee tavallisesti yksittäisen tai useamman yksittäisen luotonantajan tarvetta hankkia lisäinformaatiota velallisista ja velkakirjoista. Luottoluokitus ja seuranta voidaan tilata erikoistuneelta luokitusyhtiöltä, mutta esimerkiksi pankeilla on usein käytössään sisäinen luottoluokitusjärjestelmä oman luotonannon tarpeita varten.
Eri luokittajien luottoluokitukset eivät ole vertailukelpoisia

Yrityksen luottoluokitus ilmoitetaan yleensä kirjainyhdistelmillä. Esim. 1) S&P-luokitukset AAA, AA, A, BBB, BB, B, CCC, CC, C, D ja 2) Moody’s-luokitukset Aaa, Aa, A, Baa, Ba, B, Caa, Ca, C, D sekä 3) Fitch-luokitukset... S&P-luokat AAA-BBB ja Moody’s-luokat Aaa-Baa ovat keskitason yläpuolella (investement gradeselvennä), S&P-luokat BB-D ja Moody’s-luokat Ba-D ovat roskalainaluokkaa (high yieldselvennä). Luokassa D kohde on käytännössä ajautunut konkurssiin. Tällöin on todennäköistä, että lainanantaja menettää koko velkapääoman tai ainakin osan siitä.
Luottoluokituksia määrittävien yhtiöiden samankaltaisilta vaikuttavat koodit eivät ole verrattavissa toisiinsa. Eri luottoluokitusyhtiöiden ilmoittamia luokituksia voi verrata vain jos tiedetään ko. yhtiön kirjainyhdistelmien edustamien maksukyvyttömyystodennäköisyyksien lukuarvot.
Esimerkiksi kansainvälisen luottoluokittajan S&P Global Ratingsin koodi AAA tarkoittaa, että vuoden aikavälillä kyseisen koodin saaneen yrityksen todennäköisyys joutua maksukyvyttömyystilaan on 2:10 000. BBB-koodi tarkoittaa, että 23 yritystä 10 000:sta joutuu maksukyvyttömyystilaan vuoden sisällä.
Keskivertosuomalaisyrityksen todennäköisyys joutua maksukyvyttömyystilaan vuoden aikavälillä vuonna 2005 oli arviolta 112:10 000 eli S&P Global Ratingsin koodi BB.
Eri tyyppisiä luokituksia eri tarkoituksiin

Luottoluokituksia on erityyppisiä eri tarkoituksiin. Ne voidaan jakaa lyhytaikaisen ja pitkäaikaisen luotonannon perustana käytettäviin.
Eri tyyppisiä luokituksia eri tarkoituksiin > Lyhyen ajan luottoluokitukset

Lyhyen ajan luottoluokitukset tehdään yleensä koneellisesti. Luottoluokitusta määritettäessä otetaan huomioon muun muassa maksuhäiriötiedot, tilinpäätöstiedot, yrityksen perustamisajankohta, omistajat ja heidän muut yrityskytköksensä. Tavarantoimittajat käyttävät lyhyen ajan luottoluokituksia. Hyvin lyhytaikaisen luotonannon perusteena käytettäviä luokituksia kutsutaan myös nimellä yrityksen luottotiedot. Luottotietojen toimittamiseen ovat erikoistuneet Suomen Asiakastieto ja Bisnode Finland. Tietoja käytetään toimitusluottojen perusteena.
Eri tyyppisiä luokituksia eri tarkoituksiin > Pitkän ajan luottoluokitukset

Pitkän ajan luottoluokitukset tekee analyytikko: analyytikko perehtyy useamman viikon ajan yritykseen, sen historiaan ja tulevaisuuden näkymiin sekä yleisesti toimialan tilanteeseen ja näkymiin. Kansainväliset luokittajat S&P Global Ratings ja Moody’s ja Suomessa Asiakastieto ja Bisnode Finland tekevät pitkän ajan luottoluokituksia joukkovelkakirjalainamarkkinoiden käyttöön. Suomessa pankit tekevät pitkän ajan luottoluokituksia omaan käyttöönsä.
Luottoluokittajien oligopoli

Hallitsevia luottoluokitusyhtiöitä yrityslainoissa, kiinteistövakuusarvopapereissa ynnä muussa ovat S&P Global Ratings (93 % yrityslainoista), Moody’s (95 %) ja Fitch (37 %). Suomessa yritysten luottoluokituksesta vastaa käytännössä kaksi luottoluokittajaa - Suomen Asiakastieto ja Bisnode Finland (osa Dun & Bradsheet konsernia).
Professori Frank Partnoyn mukaan Yhdysvaltojen arvopaperivalvojaviranomainen SEC on vuodesta 1975 estänyt luottoluokittajien vapaan kilpailun ja käytännössä pakottaa rahoituslaitokset ostamaan arvopapereita S&P:n, Moody's:n ja Fitchin luokitusten mukaan. EU:n talouskomissaari Olli Rehn kritisoi, että luottoluokittajat toimivat ”amerikkalaisen finanssikapitalismin ehdoilla”..
SEC:n komissaari Kathleen Caseyn mukaan nämä luottoluokittajat toimivat pitkälti kuin Fannie Mae, Freddie Mac ja muutkin yritykset, jotka hallitsevat markkinoita siksi, että valtio suosii niitä muihin yrityksiin nähden. Suuret luottoluokittajat toimivat täysin johdonmukaisesti niinä 2000-luvun alun vuosina, joina ne antoivat tuhoisan harhaanjohtavia luokituksia ja tekivät historiallisen suuret voitot. Vuonna 2008 Casey esitti turhaan kansallisesti tunnustettujen luottoluokittajien (NRSRO) aseman poistamista SEC:n säännöistä.
Partnoyn mukaan sääntelijöiden tulisi luottaa ennemmin luottoriskien swap-markkinoihin kuin NRSRO:ihin. Myös esimerkiksi professori Lawrence White (NYU) on vaatinut NRSRO-sääntöjen ja -lakien poistamista. Luottoluokittajien omat kilpailevat ehdotukset eivät sisällä mitään kilpailun vapauttamista vaan päinvastoin lisäsääntöjä, jotka vaikeuttaisivat entisestään uusien yritysten tuloa luokitusmarkkinoille.
Samantapaista sääntelyä on ollut ainakin 1930-luvulta asti. Esimerkiksi vuonna 1931 Yhdysvaltojen pankkisääntelyviranomainen päätti, että sen valvomat pankit saivat kirjata investment-luokitetut arvopaperit nimellishintaan alemman markkinahinnan sijaan.
Vuonna 1968 New Yorkin osavaltion rahoitusjohtaja Roy Goodman luonnehti luottoluokittajien valtaa ”raamatulliseksi”, ja sittemmin niiden valta on kasvanut monin verroin..
Aiheesta muualla

Wikimedia Commonsissa on kuvia tai muita tiedostoja aiheesta .
35 vuoden putki päättyi – Luottoluokittaja pudotti Britannian Uusi Suomi.  23.2.2013. Viitattu 23.2.2013.
Maailmanpolitiikan arkipäivää

Maailmanpolitiikan arkipäivää on Yleisradion radiokanavilla vuoden 1964 alusta saakka lähetetty kansainvälistä politiikkaa käsittelevä asiaohjelma. Ohjelman perusti radion uutistoimituksen toimituspäällikkönä tuolloin toiminut Erkki Hatakka, ja ohjelmien tekijöinä ovat vuosikymmenten mittaan olleet kymmenet Ylen ulkomaanasioihin erikoistuneet toimittajat ja kirjeenvaihtajat.
Vajaan puolen tunnin mittaisissa jaksoissa käsitellään yleensä vain yhtä tai kahta aihetta. Laajemmat aiheet, kuten Yhdysvaltojen ja Neuvostoliiton suhteet 1980-luvulla, ovat saaneet useita peräkkäisiä jaksoja. Alkuvuosina Maailmanpolitiikan arkipäivää -ohjelman keskeistä sisältöä olivat valtiovierailut. Ohjelman toimittajat saattoivat olla mukana tasavallan presidentin ulkomaanmatkoilla ja raportoivat myös muiden valtioiden johtajien vierailuista Suomessa.
Ohjelmaa lähetettiin alun perin keskiviikkoiltaisin ja uusintana torstain aamupäivässä, aluksi radion yleisohjelmassa, sitten rinnakkaisohjelmassa. Kanavauudistusten myötä ohjelmaa on sittemmin kuultu Radio Suomessa, Yle Radio Peilissä ja sen jatkajassa Yle Puheessa. Nykyisin ohjelmaa lähettää Yle Radio 1, ja ohjelmajaksot ovat kuunneltavissa myös Yle Areenassa.
2020-luvun alun ohjelmatiedoissa Maailmanpolitiikan arkipäivää kuvataan näin: ”Se kertoo ihmisistä ja elämästä uutisvirran takana ja vie kuuntelijan matkalle toisenlaiseen todellisuuteen.”
Aiheesta muualla

Ohjelmasarjan jaksoja Yle Areenassa
Manipulaattori

Manipulaattori
Manipulaattori on käsittelylaite, joka on kauko-ohjattu tai yksinkertaisella ohjauksella varustettu automaattinen siirtolaite. Waldoe on yhdenlainen manipulaattori.
Luxemburgin Grand Prix 1998

|  Luxemburgin Grand Prix 1998  |
| --- | --- |

Päivämäärä:  27. syyskuuta 1998
Rata:  Nürburgring
Palkintokoroke
Voittaja:   Mika Häkkinen   (McLaren)
Luxemburgin Grand Prix 1998 oli Formula 1 -sarjan osakilpailu, joka ajettiin 27. syyskuuta 1998 Nürburgringin radalla Saksassa. Kolmannesta ruudusta kilpailuun lähtenyt ja kilpailun voittanut Mika Häkkinen otti kauden seitsemännen voittonsa sekä ajoi kilpailun nopeimman kierroksen ajalla 1,20.450.